AUTOMATISCH! Wir, Ruͦdolf von gots gnaden h'tzog ze Oͤster' ze Styr und ze Kernden und graf ze Tyrol, bekennen und tuͦn kunt offenlich mit disem brief
Allen gegenwùrtigen und kùnftigen menschen die in sehent od' hoͤrend lesen und sunderlich den es ze wizzende durft geschicht nu und
hie nach ewiklich umb den twing und ban in dem dorffe ze Stouffen bi Lentzburg mit allen gerichten nùtzen und rechten, so darzuͦ
gehoͤrent und umb den hof ze Stouffen mit allen zinsen und guͤth, die darzuͦ gehoͤrent und darin der hof geteilet ist, das alles die hoch
geborne fùrstinn, frow Agnes von Oͤster' wilent kùnginn ze Ungn, unse liebe pesel zuͦ der erwirdigen geistlichen frowen uns'r getwen
andechtigen der aͤbtissin und des convents gemeinlich des frowen clost's ze Kùngsvelt, sant Claren ordens in Costentz' bistuͦm handen
gekouft hat fùr fry ledig eigen von den erb'n uns'n get'wen liebn̄ dem probste den korh'ren und dem capitel gemeinlich d' stift
ze mùnst' in ergew recht und redlich umb acht hundt' und zehen guldī florentier gewicht nach des koufbriefs sag, d' darub' gebn̄ ist
und alz in demselbn twing und banne etzlich lut sitzent die sprechent es gevallen jerlichs von den egen̄ guͤt'n ze vogt stùr in uns'
ampt ze sant Michel bi zwein phunden und fùnf schillingen gewonlich' phn Zoving' mùntz od' mind' od' mer ane gev'de, daz wir
und an uns'r statt, der errwirdig pischof Johans von Gurk, uns' kantzler und houptman in swabn̄ und in Elazz kuntlich bewiset
sin von gar erb'n lùten phaffen und leyen ritte und knechten daz dieselbe vogtstùr von d' egen̄ luten, die in den twing und
ban und ouch in den hof ze stouffen gehoͤrent liben gevallet von altem rechten und noch jerlichs von iren liben gevallen sol un̄ nicht
von den guͤt'n darumbe in namen und an statt unserselbs uns'r bruͦd'n und uns'r erbn̄ nemen und wellen wir ernstlich daz es ouch
hinnanchin also belibe und nieman w' der si dem egen̄ gotzhuse ze Kungsvelde von d' vorg' vogtsture wegen zuͦ den egen̄ gekouften twingen bennen zuͦ dem hof od' den guͤt'n, dhein vordung noch ansprach habe in dheinen weg ane gev'de were ouch
ob sich hienach in kùnftigen ziten mit war' und wizzentlich kuntschaft erfunde, daz dhein and' stùr od' vogtstùr von den egen̄
gekouften guͤt'n allen gemeinlich od' von dheinem sundlich uns od' jemann von uns'n wegen gevallen soͤlte von gewonheit od' dem
rechten derselbn̄ sturen haben wir uns mit wolbedachtem mute in dem namen alz da vor lut'lich durch got und durch uns'r
vord'n und uns' selen heiles willn̄ gen dem egen̄ gotzhuse ze Kùngsvelt gentzlich entzigen und entzihen uns ouch wizzentlich mit
disem brief also daz die obgen̄ die aͤbtissin und die klosterfroͧwen des gotzhuses ze Kùngsvelde und ir nachkomen jem' ewiklich
die vorgen̄ gekouften twing benne gericht hoͧf zinse und guͤt' frilich und lediklich inne habn̄ besitzen und niezzen sullent un̄
mugent fùr fry ledig eigen alz si die ouch gekouft hant nach irs kouf briefes sag den si dar ub' habent alz vorbescheiden ist
ane uns' uns'r bruͦd' und uns'r erbn̄ und ane uns'r amptlùt und menklichs von uns'n wegen wid'red und irrung ane alle gev'de
mit urkùnd ditz briefs d' mit uns'm eigen ingesigel v'sigelt und in uns'm namen durch hende des obgen̄ pischof Johns von Gurk'
uns's kantzl' gegebn̄ ist ze Brugg in Ergew an samstag nach usgand' Ost'wuchn nach gots geburt tusent drùhundt un̄ sechtzig
jaren und darnach in dem dritten jare
dominus cancellari
P me Jo dmili